**SODOBNI PLES 5. IN 6. RAZRED**

*1. NALOGA*

**Dragi plesalci, v prvem tednu »dela na domu« vam posredujem nalogo,**

**ki je vezana na ogled dokumentarne oddaje.**

**NA SPODNJEM LINKU SI OGLEJ DOKUMENTARNO ODDAJO »STOJI DREVO«, KI GOVORI O RAZVOJU SODOBNEGA PLESA NA SLOVENSKEM**

[https://4d.rtvslo.si/arhiv/dokumentarni-filmi-in-oddaje-kulturno-umetniski program/59732016](https://4d.rtvslo.si/arhiv/dokumentarni-filmi-in-oddaje-kulturno-umetniski%20program/59732016)

**NALOGA:**

V plesni dnevnik (oziroma na list, če dnevnika ne vodite) zabeležiti **najmanj 10** (seveda dobrodošlo več) **zanimivosti ali novih spoznanj, morda tudi vprašanj, mnenj, kritik**… Lahko kot niz ločenih misli ali v obliki miselnega vzorca, kakor vam je ljubše. Pri tem ne pozabite, da lahko posnetek ustavite, da si lahko lažje zapišete svojo misel ☺.

Naloge bom po prihodu nazaj pregledala in jih upoštevala pri izpitni oceni ob koncu šolskega leta.

**OPOMBE:**

*Dokumentarno oddajo je potrebno gledati z vidika preteklosti in ne tako kot je sedaj. Predvsem se je potrebno vživeti v zgodovinsko ozadje (vojna) in se zavedati, da so ti pionirji postavili temelje sodobnemu plesu pri nas ter pomembno prispevali k njegovem razvoju. Tako kot v oddaji pravi Neja Kos: »novo raste iz starega«. Naj bo ogled oddaje tudi priložnost razmisleka, kako so se stvari na področju sodobne plesne umetnosti spremenile.*

*Fanta – zdi se mi, da je oddaja precej pristranska, ko omenja zgolj »plesalke«, ampak ponovno opozarjam, da potrebno razumeti zgodovinsko ozadje in seveda ob tem ne smemo pozabiti na Rudolfa Labana, pionirja sodobnega plesa, ki je omenjen na začetku posnetka in je dal pomemben prispevek za razvoj plesne pedagogike.*

Nerazumljivosti in vprašanja si lahko zabeležite ob zapisku oziroma me kontaktirate - na razpolago sem vam vsak dan na 041 591 644 ali medved.spela@mail.com.

**Vzemite to priložnost ogleda dokumentarne oddaje za pomembno priložnost širjenja obzorij, ki si jo v tej situaciji lahko vzamemo.**

Pošiljam plesni pozdrav!

Špela Medved